Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - Príloha VII:Zoznam uvedený v článku 23 Aktu o pristúpení: prechodné opatrenia Rumunsko - 6.Dopravná politika



Úradný vestník L 157 , 21/06/2005 S. 0324 - 0328



6. DOPRAVNÁ POLITIKA 1. 31993 R 3118: nariadenie Rady (EHS) č. 3118/93 z 25. októbra 1993, ktorým sa stanovujú podmienky, za ktorých sú dopravcovia, ktorí nemajú bydlisko/sídlo v určitom členskom štáte, oprávnení vykonávať vnútroštátnu nákladnú cestnú dopravu v tomto štáte (Ú. v. ES L 279, 12.11.1993, s. 1), naposledy zmenené a doplnené predpisom: - 32002 R 0484: nariadenie Európskeho parlamentu a Rady (ES) č. 484/2002 z 1. 3. 2002 (Ú. v. ES L 76, 19.3.2002, s. 1). a) Odchylne od článku 1 nariadenia (EHS) č. 3118/93 a do konca tretieho roka nasledujúceho po dni pristúpenia sú dopravcovia usadení v Rumunsku vylúčení z vykonávania vnútroštátnej nákladnej cestnej dopravy v ostatných členských štátoch a dopravcovia usadení v ostatných členských štátoch sú vylúčení z vykonávania vnútroštátnej nákladnej cestnej dopravy v Rumunsku. b) Pred koncom tretieho roka nasledujúceho po dni pristúpenia oznámia členské štáty Komisii, či predĺžia toto obdobie o najviac dva roky, alebo budú od toho momentu plne uplatňovať ustanovenia článku 1 nariadenia. Ak nedôjde k takémuto oznámeniu, uplatňuje sa článok 1 nariadenia. Iba dopravcovia usadení v tých členských štátoch, v ktorých sa uplatňuje článok 1 nariadenia, sú oprávnení vykonávať vnútroštátnu nákladnú cestnú dopravu v ostatných členských štátoch, v ktorých sa tiež uplatňuje článok 1. c) Členské štáty, v ktorých sa podľa písmena b) uplatňuje článok 1 nariadenia, môžu do konca piateho roka nasledujúceho po dni pristúpenia použiť tento postup: Ak je v členskom štáte uvedenom v predchádzajúcom pododseku v dôsledku alebo za prispenia kabotáže závažne narušený vnútroštátny trh alebo jeho časti, napr. ak je závažný prebytok ponuky nad dopytom, alebo je ohrozená finančná stabilita alebo prežitie značného počtu podnikov cestnej nákladnej dopravy, informuje o tom tento členský štát Komisiu a ostatné členské štáty a poskytne im všetky dôležité údaje. Na základe tohto oznámenia môže členský štát požiadať Komisiu o celkové alebo čiastočné pozastavenie uplatňovania článku 1 nariadenia s cieľom opätovne nastoliť bežný stav. Komisia preskúma stav na základe údajov poskytnutých dotknutým členským štátom a do jedného mesiaca od doručenia žiadosti rozhodne o potrebe prijatia ochranných opatrení. Použije sa postup ustanovený v druhom, treťom a štvrtom pododseku odseku 3, ako aj odseky 4, 5 a 6 článku 7 nariadenia. Členský štát uvedený v prvom pododseku môže v naliehavých a výnimočných prípadoch pozastaviť uplatňovanie článku 1 nariadenia; následne je však povinný oznámiť to spolu s uvedením dôvodov Komisii. d) Pokiaľ sa článok 1 nariadenia neuplatňuje podľa písmen a) a b), sú členské štáty oprávnené regulovať prístup k vykonávaniu vnútroštátnej nákladnej cestnej dopravy postupnou výmenou kabotážnych povolení na základe dvojstranných zmlúv. To zahŕňa aj možnosť úplnej liberalizácie. e) Uplatňovanie písmen a) až c) nesmie viesť k obmedzeniu prístupu k vykonávaniu vnútroštátnej nákladnej cestnej dopravy vo väčšej miere ako predo dňom podpísania Zmluvy o pristúpení. 2. 31996 L 0053: smernica Rady 96/53/ES z 25. júla 1996, ktorou sa v Spoločenstve stanovujú najväčšie prípustné rozmery niektorých vozidiel vo vnútroštátnej a medzinárodnej cestnej doprave a maximálna povolená hmotnosť v medzinárodnej cestnej doprave (Ú. v. ES L 235, 17.9.1996, s. 59) naposledy zmenená a doplnená predpisom: - 32002 L 0007: smernica Európskeho parlamentu a Rady 2002/7/ES z 18.2.2002 (Ú. v. ES L 67, 9.3.2002, s. 47). Odchylne od článku 3 ods. 1 smernice 96/53/ES môžu vozidlá, ktoré spĺňajú limitné hodnoty kategórií 3.2.1, 3.4.1, 3.4.2 a 3.5.1 bližšie určené v prílohe I k uvedenej smernici, používať nemodernizované časti rumunskej cestnej siete do 31. decembra 2013, ak spĺňajú rumunské limity hmotnosti pripadajúcej na nápravu. Odo dňa pristúpenia nemožno stanoviť žiadne obmedzenia používania vozidlami, ktoré spĺňajú požiadavky smernice Rady 96/53/ES, hlavných tranzitných trás ustanovených v prílohe 5 dohody o doprave medzi ES a Rumunskom [11] a prílohe 1 rozhodnutia Európskeho parlamentu a Rady č. 1692/96/ES z 23. júla 1996 o základných usmerneniach Spoločenstva pre rozvoj transeurópskej dopravnej siete [12], ktoré sú uvedené nižšie: 1. Alba Iulia — Turda — Zalău — Satu Mare — Halmeu (cesta E 81) 2. Zalău — Oradea — Borş (cesty 1 H a E 60) 3. Mărăşeşti — Bacău — Suceava — Siret (cesta E 85) 4. Tişiţa — Tecuci — Huşi — Albiţa (cesta E 581) 5. Simeria — Haţeg — Rovinari — Craiova — Calafat (cesta E 79) 6. Lugoj — Caransebeş — Drobeta-Turnu Severin — Filiaşi — Craiova (cesta E 70) 7. Craiova — Alexandria — Bucureşti (cesta 6) 8. Drobeta-Turnu Severin — Calafat (cesta 56 A) 9. Bucureşti — Buzău (cesty E 60/E 85) 10. Bucureşti — Giurgiu (cesty E 70/E 85) 11. Braşov — Sibiu (cesta E 68) 12. Timişoara — Stamora Moraviţa Rumunsko musí dodržať časový harmonogram ustanovený v nižšie uvedenej tabuľke na modernizáciu siete ciest druhej triedy, ako je zaznačené nižšie na mape. Pri akýchkoľvek investíciách do infraštruktúry, na ktoré sa použijú prostriedky z rozpočtu Spoločenstva, sa musí zabezpečiť, aby boli hlavné dopravné tepny vybudované alebo modernizované na únosnosť 11,5 tony na nápravu. S dokončovaním modernizácie je spojené postupné sprístupňovanie rumunskej siete ciest druhej triedy pre vozidlá v medzinárodnej cestnej doprave, ktoré spĺňajú limitné hodnoty stanovené v smernici. Pokiaľ je to technicky možné, umožní sa počas celého prechodného obdobia používanie nemodernizovaných častí siete ciest druhej triedy na účely nakládky a vykládky. Odo dňa pristúpenia všetky vozidlá v medzinárodnej cestnej doprave, ktoré spĺňajú limitné hodnoty smernice 96/53/ES podliehajú len dočasným dodatočným poplatkom v rumunskej dopravnej sieti ciest druhej triedy, pokiaľ prekračujú limity hmotnosti pripadajúcej na nápravu. Tieto vozidlá nesmú podliehať takým dočasným dodatočným poplatkom v rumunskej dopravnej sieti ciest druhej triedy, ak prekračujú vnútroštátne limity vo vzťahu k rozmerom alebo celkovej hmotnosti vozidla. Navyše tie vozidlá v medzinárodnej cestnej doprave, ktoré spĺňajú limitné hodnoty smernice 96/53/ES a sú vybavené vzduchovým odpružením, podliehajú poplatkom najmenej o 25 % nižším. Dočasné dodatočné spoplatnenie používania nemodernizovaných častí siete ciest druhej triedy vozidlami v medzinárodnej cestnej doprave, ktoré spĺňajú limitné hodnoty smernice, nesmie byť diskriminačné. Systém poplatkov musí byť transparentný a platenie týchto poplatkov nesmie predstavovať neprimeranú administratívnu záťaž alebo zdržanie pre užívateľa, ani byť dôvodom na systematickú kontrolu dodržiavania maximálnej hmotnosti pripadajúcej na nápravu na štátnych hraniciach. Presadzovanie obmedzení hmotnosti pripadajúcej na nápravu musí byť zabezpečené na nediskriminačnom základe na celom území a byť účinné aj voči vozidlám registrovaným v Rumunsku. Poplatky pre vozidlá bez vzduchového odpruženia, ktoré spĺňajú tieto limitné hodnoty ustanovené v smernici 96/53/ES, nesmú prekročiť úroveň poplatkov stanovenú nižšie v tabuľke (vyjadrené v hodnotách v roku 2002). Vozidlá vybavené vzduchovým odpružením, ktoré spĺňajú limitné hodnoty smernice 96/53/ES, podliehajú poplatkom najmenej o 25 % nižším. Maximálna úroveň poplatkov (údaje z roku 2002) pre vozidlá bez vzduchového odpruženia, ktoré spĺňajú limitné hodnoty ustanovené v smernici 96/53/ES Deklarovaný náklad na jednu nápravu vozidla od - do | Čiastka dodatočného poplatku pre použitie jedného kilometra nezmodernizovanej cesty (s maximálnou prepravnou kapacitou 10 ton na nápravu) v eurách (údaje z roku 2002) | od 10 ton na nápravu do 10,5 tony na nápravu | 0,11 | od 10,5 tony na nápravu do 11 ton na nápravu | 0,30 | od 11 ton na nápravu do 11,5 tony na nápravu | 0,44 | Časový harmonogram modernizácie siete ciest druhej triedy, v ktorej sa uskutoční postupné sprístupňovanie pre vozidlá, ktoré spĺňajú limitné hodnoty smernice 96/53/ES Obdobie | 2007 | 2008 | 2009 | 2010 | 2011 | 2012 | 2013 | SPOLU | Km vo výstavbe [13] | 3031 | 2825 | 1656 | 1671 | 1518 | 1529 | 1554 | | Km odovzdané do prevádzky [14] | 960 | 1674 | 528 | 624 | 504 | 543 | 471 | | Kumulované práce (v km) | 3916 | 5590 | 6118 | 6742 | 7246 | 7789 | 8260 | 8260 | +++++ TIFF +++++ OBNOVA VNÚTROŠTÁTNYCH CIEST - PROJEKTY,KTORÉ MAJÚ BYŤ DOKONČENÉ DO KONCA ROKU 2013Štádiá I-XIIIDĺžka = 8 260 kmHodnota =6 489,3 mil.eur 3. 31999 L 0062: smernica Európskeho parlamentu a Rady 1999/62/ES zo 17. júna 1999 o poplatkoch za používanie určitej dopravnej infraštruktúry ťažkými nákladnými vozidlami (Ú. v. ES L 187, 20.7.1999, s. 42), naposledy zmenená a doplnená predpisom: - 12003 T: akt o podmienkach pristúpenia a o úpravách zmlúv - pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky (Ú. v. EÚ L 236, 23.9.2003, s. 33). Odchylne od ustanovenia článku 6 ods. 1 smernice 1996/62/ES sa v Rumunsku do 31. decembra 2010 neuplatňujú minimálne sadzby dane stanovené v prílohe I k smernici pre vozidlá, ktoré sa používajú výlučne vo vnútroštátnej doprave. Počas tohto obdobia sadzby dane uplatňované Rumunskom na tieto vozidlá postupne dosiahnu minimálne sadzby dane stanovené v prílohe I k smernici v súlade s nasledujúcim rozvrhom: - k 1. januáru 2007 sadzby uplatňované Rumunskom nesmú byť nižšie ako 60 % minimálnej sadzby dane stanovenej v prílohe I k smernici; - k 1. januáru 2009 sadzby uplatňované Rumunskom nesmú byť nižšie ako 80 % minimálnej sadzby dane stanovenej v prílohe I k smernici. [11] Dohoda o cestnej doprave medzi Európskym spoločenstvom a Rumunskom, ktorá ustanovuje určité podmienky prepravy tovaru po ceste z 28. júna 2001 (Ú. v. ES L 142, 31.5.2002, s. 75). [12] Ú. v. ES L 228, 9.9.1996, s. 1. Rozhodnutie naposledy zmenené a doplnené rozhodnutím č. 884/2004/ES (Ú. v. ES L 167, 30.4.2004, s. 1). [13] Km vo výstavbe = úseky ciest, na ktorých sú vykonávané práce počas referenčného roka. Tieto práce môžu začať v referenčnom roku, alebo mohli začať v predchádzajúcich rokoch. [14] Km odovzdané do prevádzky = úseky ciest, na ktorých boli práce ukončené, alebo boli odovzdané do prevádzky v referenčnom roku. --------------------------------------------------